
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 1 
Εκλογές για την ανάδειξη μελών διαχειριστικών επιτροπών βακουφίων 
και ρύθμιση συναφών θεμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1 Έχοντας υπόψη: 

α. Τις διατάξεις των άρθρων 9 και 10 του Ν. 1091/1980 «περί διοι- 
κήσεως και διαχειρίσεως των Βακουφίων της Μουσουλμανικής Μειονό¬ 
τητας εις την Δυτικήν Θράκην και των περιουσιών αυτών» (Α’267), 

β) Την Τ. 1140/1051173/1390/9.7.1990 κοινή απόφαση του 
Πρωθυπουργού και του Υπουργού Οικονομικών για ανάθεση αρμοδιο¬ 
τήτων στον Υφυπουργό Οικονομικών (Β’ 420). 

γ. Τις 702/90,1/91 γνωμοδοτήσεις του Συμβουλίου της Επικρά¬ 
τειας μετά από πρόταση των Υπουργών Εξωτερικών, Εσωτερικών, Δι¬ 
καιοσύνης, Εθνικής Παιδείας και Θρησκευμάτων και του Υφυπουργού 
Οικονομικών, αποφασίζουμε: 

; ΚΕΦΑΛΑΙΟ Α' 

Γ ΕΝΙΚΕΣ ΔΙΑΤΑΞΕΙΣ 

’ ’ Άρθρο 1 - - 4 

Βακούφια και διαχειριστικές επιτροπές. 

Π Το Βακούφιο διοικείται από πενταμελή διαχειριστική επιτροπή 
που αναδεικνύεται κατά τις διατάξεις του παρόντος διατάγματος. 

2. Με απόφαση του Νομάρχη μπορεί να ορισθεί ότι ομάδα βακουφίων 
που βρίσκονται μέσα στα όρια του ίδιου δήμου ή κοινότητας διοικείται 
από κοινή διαχειριστική επιτροπή. 

* 

3. Η θητεία των μελών της διαχειριστικής επιτροπής είναι τριετής 
και αρχίζει την 1η Ιουλίου του έτους της εκλογής τους. 

Άρθρο 2 

Εκλογική περιφέρεια 

Περιφέρεια για την εκλογή μελών διαχειριστικών επιτροπών ορίζεται' 
ο δήμος ή η κοινότητα. 

Με απόφαση του Νομάρχη μπορεί να ορισθεί ότι περισσότεροι δήμοι ή 
κοινότητες ή περισσότεροι αυτοτελείς οικισμοί ανήκοντες σε διαφορετι¬ 
κούς δήμους ή κοινότητες μπορεί να αποτελόσουν μία εκλογική περιφέ¬ 


ρεια για τη διαχείριση των βακουφίων ή ομάδων βακουφίων που βρί¬ 
σκονται στην περιφέρεια τους. 

ΚΕΦΑΛΑΙΟ Β' 

ΕΚΛΟΓΕΙΣ, ΕΚΛΟΓΙΜΟΙ ΚΑΙ ΕΚΛΟΓΙΚΟΙ ΚΑΤΑΛΟΓΟΙ 

Άρθρο 3 

Εκλογικό δικαίοηχα 

1. Οι μουσουλμάνοι το θρήσκευμα Έλληνες και Ελληνίδες που είναι 
γραμμένοι στους εκλογικούς καταλόγους του δήμου ή της κοινότητας 
όπου βρίσκεται το βακούφιο, έχουν δικαίωμα να εκλέγουν την διαχειρι¬ 
στική του επιτροπή. 

2. Οι στερήσεις του εκλογικού δικαιώματος που προβλέπει η νομοθε¬ 
σία για την ανάδειξη δημοτικών και κο&ι/αχών αρχών ισχύουν και για 
την εκλογή των μελών των διαχειρ.στικών επιτροπιόν.' 

Άρθρο 4 

Εκλογικοί κατάλογοι 

1. Η εκλογή των μελών των διαχειριστικών επιτροπών γίνεται σε 
κάθε εκλογική περιφέρεια βάσει των εκλογικών καταλόγων πο.υ«ισχύ- 
ουν για την ανάδειξη των δημοτικών και κοινοτικών αρχών. 

Το θρήσκευμα των εκλογέων αποδεικνύεται από το δελτίο αστυνομι¬ 
κής ταυτότητας και, εάν ελλείπει από τη βεβαίωση της δημοτικής ή κοι¬ 
νοτικής αρχής. 

2. Η επιμέλεια για την κατάρτιση των εκλογικών καταλόγων της 
προηγουμένης παραγράφου ανήκει στο Υπουργείο Εσωτερικών. 

Άρθρο 5 
Εκλογιμότης 

1. Μέλη της διαχειριστικής επιτροπής μπορούν να εκλέγονται όσοι εί¬ 
ναι εκλογείς κατά το άρθρο 3 παρ. 1 του παρόντος και έχουν συμπληρώ¬ 
σει το εικοστό πέμπτο έτος της ηλικίας κατά την ημέρα διενέργειας των 
εκλογών. 

2. Δεν εκλέγονται μέλη της διαχειριστικής επιτροπής όσοι: 

α) έχουν εκπέσει των πολιτικών τους δικαιωμάτων για οποιαδήποτε 
αιτία. 

β) έχουν καταδικαστεί αμετακλήτως για κακούργημα ή'για κλοπή, 
απάτη, υπεξαίρεση, εκβίαση, πλαστογραφία, απιστία, δωροδοκία, κα¬ 
ταπίεση, παράβαση καθήκοντος, έγκλημα κατά των ηθών, συκοφα¬ 
ντική δυσφήμηση και χρεωκοπία. 

3. Δεν εκλέγονται επίσης οι μουφτήδες, οι τοποτηρητές τους, οι 
υπάλληλοι των μουφτειών,ιοι βουλευτές, οι δήμαρχοι, οι πρόεδροι κοι¬ 
νοτήτων, οι νομαρχιακοί σύμβουλοι (Ν. 1235/1982) και οι σύμβουλοι 
του δεύτερου βαθμού τοπικής αυτοδιοίκησης, οι δημοτικοί και κοινοτι¬ 
κοί σύμβουλοι και οι κατ’ ευθείαν ή εκ πλαγίου μέχρι δευτέρου βαθμού 
συγγενείς τους εξ αίματος ή αγχιστείας. 

4. Καθένας υποψήφιος μπορεί να θέσει υποψηφιότητα μόνο για μία 
θένη μέλους διαχειριστικής επιτροπής. 

5. Ο εκλογείς και υπηρετήσας για δύο συναπτές θητείες ως μέλος της 
διαχειριστικής επιτροπής δεν μπορεί να επανεκλεγεί για τις αμέσως 
επόμενες δύο θητείες. 

Άρθρο 6 

Έκπτωση 

Τα μέλη των διαχειριστικών επιτροπών εκπίπτουν αυτοδικαίως από 
την ιδιότητάς τους αυτή, εάν επέλθει περίπτωση που τους καθιστά μη 
εκλόγιμους σύμφωνα με το άρθρο 5 παρ. 2 και του 3 του παρόντος δια¬ 
τάγματος. Την ύπαρξη του ασυμβίβαστου και την έκπτωση από την 
ιδιότητά τους διαπιστώνει με πράξη του ο Νομάρχης. 

Εκπίπτουν επίσης από την ιδιότητά τους λόγω μη συμμορφώσεώς 
τους προς τις διατάξεις που διέπουν την διοίκηση και διαχείριση των βα- 
κουφίων και των περιουσιών αυτών και τις εις εκτέλεσή τους εκδιδόμε- 
νες διοικητικές πράξεις. Η μη συμμόρφωση αποδεικνύεται με τελεσίδικη 
δικαστική απόφαση, η οποία εκδίδεται μετά από αίτηση του Νομάρχη 
που δικάζεται κατά τη διαδικασία της εκούσιας δικαιοδοσίας. 

ΚΕΦΑΛΑΙΟ Γ' 

ΠΡΟΚΗΡΥΞΗ ΕΚΛΟΓΩΝ, ΔΗΜΟΣΙΕΥΣΕΙΣ 
ΑΝΑΚΗΡΥΞΗ ΥΠΟΨΗΦΙΩΝ 

Άρθρο 7 

1. Οι εκλογές για τις διαχειριστικές επιτροπές όλων των βακουσίων 
και ομάδων βακουφίων προκηρύσσονται εντός του έτους κατά το οποίο 
λήγει η θητεία των εν ενεργεία διαχειριστικών επιτροπών από τον οικείο 
Νομάρχη με πράξη του που δημοσιεύεται σε τρεις εφημερίδες που εκδί- 
δονται στους νομούς Ξάνθης και Ροδόπης από τις οποίες δύο της μου¬ 
σουλμανικής μειονότητας, και.τοιχοκολλείται στο δημοτικό ή κοινοτικό 
κατάστημα και τα τεμένη του δήμου ή της κοινότητας όπου βρίσκεται 
το βακούφιο. Η προκήρυξη αυτή ορίζει την ημερομηνία των εκλογών 
και γίνεται εγκαίρως ώστε η διαδικασία της εκλογής και του ορισμού 
των μελών των επιτροπών να έχει περατωθεί πριν από τη 1η Ιουλίου. 

2. Με την προκήρυξη καλούνται όσοι έχουν τα νόμιμα προσόντα και 
επιθυμούν, να υποβάλουν υποψηφιότητα. Η υποψηφιότητα αφορά 
ενιαίως όλες τις θέσεις των.μελών των διαχειριστικών επιτροπών των 
βακουφίων και ομάδων βακουφίων που βρίσκονται στην ίδια εκλογική 
περιφέρεια. Οι σχετικές αιτήσεις υποβάλλονται στη Νομαρχία μέσα σε 
δεκαπέντε ημέες από την τοιχοκόλληση της προκηρύξεως. 

Εάν δεν υποβληθούν υποψηφιότητες, μέχρι του τριπλασίου του αριθ¬ 
μού του απαιτουμένου για την συγκρότηση των διαχειριστικών επιτρο¬ 
πών, ο Νομάρχης, υποδεικνύει από τη μειονότητα τα κατά την κρίση 
του κατάλληλα πρόσωπα μέχρι τη συμπλήρωση του αριθμού αυτού και 
μέσα στη προθεσμία της επομένης παραγράφου. 

3. Ο Νομάρχης μέσα σε δέκα ημέρες από τη λήξη της προθεσμίας 
της προηγουμένης παραγράφου συντάσσει κατάσταση για κάθε εκλο¬ 
γική περιφέρεια, στην οποία αναγράφονται τα βακούφια και οι ομάδες 
βακουφίων, που είναι γνωστά στη Διοίκηση, στην συνέχεια δε οι υποψή¬ 
φιοι. 

4. Η κατάσταση αυτή τοιχοκολλείται έξω από τη Νομαρχία δεκαπέ¬ 
ντε (15) ημέρες πριν από την ημέρα εκλογών. 

Άρθρο 8 

Ημέρα ψηφοφορίας 

1. Η ψηφοφορία διαρκεί μία ημέρα μόνο η οποία πρέπει να είναι Κυ¬ 
ριακή και αρχίζει από την ώρα της ανατολής και.λήγέι την ώρα της δύ¬ 
σης του ήλιου. 

> 

2. Εάν σε ένα δήμο ή κοινότητα ή σε ένα εκλογικό τμήμα δεν έγινε 
για οποιοδήποτε λόγο ψηφοφορία γίνεται την επομένη Κυριακή. 

Άρθρο 9 

Δημοσίευση προγράμματος ψηφοφορίας. 

Οι δημοτικές και κοινοτικές αρχές εκδίδουν και δημοσιεύουν σε όλη 
γενικά την περιφέρειά τους, τρεις τουλάχιστον ημέρες πριν από την ορι¬ 
σμένη για την ψηφοφορία, πρόγραμμα που αναφέρει ακριβώς την ημέρα 


της ψηφοφορίας, τις ώρες ενάρξεως και λήξεώς της, τον τοπό και το κα- .■ 
τάατημα της ψηφοφορίας, τα βακούφια και τις ομάδες, βακουφίων και - 
τα ονόματα των υποψηφίων. 

ΚΕΦΑΛΑΙΟ Δ' 

ΕΦΟΡΕΥΤΙΚΕΣ ΕΠΙΤΡΟΠΕΣ ΚΑΙ 
ΑΝΤΙΠΡΟΣΩΠΟΙ ΤΗΣ ΔΙΚΑΣΤΙΚΗΣ ΑΡΧΗΣ 

Άρθρο 10 

Μέλη Εφορευτικών Επιτροπών 

1. Η ψηφοφορία γίνεται ενώπιον εφορευτικών επιτροπών. Σε κάθε 

εκλογικό τμήμα δήμου ή κοινότητας συγκροτείται εφορευτική επιτροπή 
που αποτελείται από δύο μέλη και τον (αντιπρόσωπο της δικαστικής αρ- , 
χής ως πρόεδρο. ■ 

2. Τα μέλη μαζί με ισάριθμα αναπληρωματικά ορίζονται από τον οι¬ 
κείο Νομάρχη δέκα ημέρες πριν από τη ψηφοφορία. Ένα μέλος είναι 
υπάλληλος της Νομαρχίας και ένα μέλος εκλογέας του δήμου ή της κοι- ■ 
νότητας στην περιφέρεια του οποίου γίνονται εκλογές, γραμμένος στους 
εκλογικούς καταλόγους του άρθρου 4 του παρόντος διατάγματος. Τα 
μέλη ειδοποιούνται από τη Νομαρχία για τον διορισμό τους πέντε του¬ 
λάχιστον μέρες πριν την ψηφοφορία. 

3. Εάν ο πρόεδρος της εφορευτικής επιτροπής ή ο αναπληρωτής του 
κωλύεται ή απουσιάζει για οποιοονδήποτε λόγο, οι εκλογές γίνονται μό¬ 
νον από τα παρόντα λοιπά δύο μέλη της εφορευτικής επιτροπής. Στην* 
περίπτωση αυτή, τα καθήκοντα προέδρου εκτελεί ο πιο ηλικιωμένος.· Η' 
εκλογή διενεργείται από μόνο τον αντιπρόσωπο της δικαστικής αρχής,, 
εάν δεν προσέλθουν τα λοιπά τακτικά και αναπληρωματικά μέλη της 
εφορευτικής επιτροπής. 

Άρθρο 11 

Διερμηνείς τοπικών, διαλέκτων. 

Στα εκλογικά τμήματα είναι δυνατόν να διορίζονται με απόφαση του 
οικείου Νομάρχη διερμηνείς τοπικών διαλέκτων από τους δημόσιους, 
δημοτικούς ή κοινοτικούς υπαλλήλους που υπηρετούν στην έδρα κάθε 
εκλογικού τμήματος ή πιο κοντά σ’ αυτή. 

Άρθρο 12 ί 

Αντιπρόσωποι .της δικαστικής αρχής. ; 

1. Ο Πρόεδρος του Πρωτοδικείου, ατην περιφέρεια του οποίου διαξά- 
γονται οι εκλογές, διορίζει σε κάθε εκλογικό τμήμα της περιφέρειας του 
Πρωτοδικείου, έναν αντιπρόσωπο της δικαστικής αρχής μαζί με τόν 
αναπληρωτή του, δέκα (10) τουλάχιστον ημέρες πριν από,την ψηφοφο¬ 
ρία. 

2. Αντιπρόσωποι της δικαστικής αρχής διορίζονται πρωτόδικες και 
αντεισαγγελείς πρωτοτοδικών, έμμισθοι πάρεδροι των πρωτοδικείων 
και των εισαγγελιών πρωτοδικών, πρωτόδικες και έμμισθοι πάρεδροι 
των διοικητικών πρωτοδικείων, ειρηνοδίες και πταισματοδίκες, δικα¬ 
στικοί αντιπρόσωποι του Νομικού Συμβουλίου του Κράτους και δικηγό¬ 
ροι, που υπηρετούν στην περιφέρεια του οικείου Πρωτοδικείου. 

Εάν οι ανωτέρω δεν επαρκούν, ο πρόεδρός ζητά από τον πρόεδρο άλ¬ 
λου Πρωτοδικείου του Κράτους, κατά προτίμηση του πλησιέστερου,.να 
διορίσει ως αντιπροσώπους τους δικηγόρους που υπηρετούν στην περι¬ 
φέρεια του Πρωτοδικείου εκείνου. 

3. Σε περιπτώσεις εξαιρετικής ανάγκης, ο διορισμός αντιπροσώπων 
της δικαστικής αρχής μπορεί να γίνει έως“κάι την τρίτη ημέρα πριν από 
την ψηφοφορία. 

4. Όσοι έχουν ανακηρυχθεί υποψήφιοι, οι κατ’ ευθείαν ή εκ πλαγίου 
μέχρι δευτέρου βαθμού Συγγενείς τους εξ αίματος ή αγχιστείας και οι 
αναφερόμενοι στο άρθρο 5 παρ. 3 του παρόντος διατάγματος, δεν διορί¬ 
ζονται μέλη της εφορευτικής επιτροπής ούτε μέλη των εφορευτικών επι¬ 
τροπών. 

Άρθρο 13 I 

■ Η ημερήσια αποζημίωση, οι μέρες για τις οποίες παρέχεται κάι τα 
οδοιπορικά έξοδα των αντιπροσώπων της δικαστικής αρχής ορίζονται 
και πληρώνονται, σύμφωνα με ό,τι ισχύει για τις βουλευτικές εκλογές. 
Το αυτό ισχύει και για τις αποζημιώσεις των γραμματέων των εφόρευ- 

τικών επιτροπών, των διερμηνέων τοπικών διαλέκτων και των λοιπών 
υπαλλήλων που απασχολούνται με τις εκλογές του παρόντος διατάγμα¬ 
τος. ' 

ΚΕΦΑΛΑΙΟ ΣΤ’ 

ΨΗΦΟΔΕΛΤΙΑ, ΦΑΚΕΛΛΟΙ ΚΑΙ ΔΙΕΞΑΓΩΓΗ 
ΤΗΣ ΨΗΦΟΦΟΡΙΑΣ 

Άρθρο 14 

.Μορφή ψηφοδελτίων 

1. Τα ψηφοδέλτια κατασκευάζονται από λευκό χαρτί, έχουν σχήμα 
ορθογώνιο και διαστάσεις που καθορίζονται με πράξη του Νομάρχη. 

2. Τα ψηφοδέλτια· είναι μόνον έντυπα. Ψηφοδέλτιο που δεν είναι 
έντυπο, έστω και εν μέρει, είναι άκυρο. Η εκτύπτωση των ψηφοδελτίων 
πρέπει να είναι με μελάνη μαύρης αποχρώσεως. Για κάθε εκλογική πε¬ 
ριφέρεια ισχύει ένα ψηφοδέλτιο. 

ι . Άρθρο 15 

1. Η Νομαρχία οφείλει να τυπώσει τα ψηφοδέλτια και να παραδώσει 
στον δήμαρχο ή τον πρόεδρο της κοινότητας πέντε τουλάχιστον ημέρες 
πριν από την ψηφοφορία, με απόδειξη, τα ψηφοδέλτια και τους φακέλ- 
λους του άρθρου 18 του παρόντος διατάγματος, σε αριθμό επαρκή για 
τις ανάγκες των εκλογικών τμημάτων της περιφέρειας της. 

2. Ο δήμαρχος ή ο πρόεδρος της κοινότητας οφείλει να εφοδιάσει 
έγκαιρα κάθε εφορευτική επιτροπή των εκλογικών τμημάτων της περι- 

. «έρειάς του με ψηφοδέλτιθα και φακέλους, που υπερβαίνουν τον αριθμό 
των εκλογέων που είναι γραμμένοι στο εκλογικό τμήμα κατά 50% του¬ 
λάχιστον. 

| Άρθρο 16 

1 Περιεχόμενο των.ψηφοδελτίων 

1. Στο ψηφοδέλτιο αναγράφονται τα βακούφια και οι ομάδες βακου- 
φίων τής εκλογικής περιφέρειας ακολούθως δε, το επώνυμο, όνομα και 
πατρώνυμο των υποψηφίων με αλφαβητική σειρά. 

2. Εγγραφές και διαγραφές δεν επιτρέπονται και έαν γίνουν έχουν ως 
αποτέλεσμα την ακυρότητα του ψηφοδελτίου. 

3. Ο εκλογέας μπορεί να εκφράσει την προτίμησή του για δύο το πολύ 
υποψηφίους για κάθε βακούφιο ή ομάδα βακουφίων. 

Η προτίμηση του εκλογέα εκφράζεται με σταυρό που σημειώνεται με 
μολύβι μαύρο ή μπλε ή με μελάνη των ιδίων αποχρώσεων, δίπλα στο 
ονοματεπώνυμο κάθε υποψηφίου. Σταυρός προτιμήσεως που σημειώνε¬ 
ται με·διαφορετικό τρόπο θεωρείται ότι δεν είναι γραμμένος και η εγκυ- 
ρότητά του ψηφοδελτίου ελέγχεται σύμφωνα με την διάταξη της περί¬ 
πτωσής β' του επομένου άρθρου. Ψηφοδελτίο που περιέχει περισσότε¬ 
ρους σταυρούς προτιμήσεως από όδους επιτρέπει το πρώτο εδάφιο της 
παρούσης παραγράφου είναι άκυρο. 

,’ Άρθρο 17 

I Άκυρα ψηφοδέλτιά 

Εκτός από τις περιπτώσεις ακυρότητας που προβλέπουν οι παράγρα¬ 
φοι 2, και 3 του προηγουμένου άρθρου και η παρ. 2 του άρθρου 14 του 
παρόντος διατάγματος το ψηφοδέλτιο είναι άκυρο και στις ακόλουθες 
περιπτώσεις: 

α) έάν δεν είναι εξ εκείνων που τύπωσε η. Νομαρχία κατά το άρθρο 15 
παρ. 1 του παρόντος διατάγματος. ; 

β) εάν έχουν σημειωθεί σε οποιαδήποτε πλευρά του λέξεις, φράσεις, 
υπογραμμίσεις, στίγματα ή άλλα σημεία, εφ όσον αποτελούν διακριτικά 
γνωρίσματα που παραβιάζουν μέ τρόπο προφανή την μυστικότητα της 
ψηφοφορίας. 

γ) εάν βρεθεί στον φάκελο μαζί με ένα ή περισσότερα έγκυρα ή άκυρα 
ψηφοδέλτια και 

δ)ίεάν βρεθεί μέσα σε φάκελο που δεν είναι σύμφωνος με τους όρους 
του επομένου άρθρου. 

I 

! Άρθρο 18 

Φάκελοι 

1. Οι φάκελοι μέσα στους οποίους κλείνονται τα ψηφοδέλτια, κατα- 
1 σκευάζονται με φροντίδα της Νομαρχίας, από χαρτί αδιαφανές με λευκή 
' απόχρωση. Στην εμπρός πλευρά φέρουν το έντυπο γνώρισμα που εκά- 
στοτε ισχύει γαι τις δημοτικές και κοινοτικές εκλογές. Οι διαστάσεις 


των φακέλων καθορίζονται με πράξη του Νομάρχη. 

2. Εάν δεν υπάρχουν οι φάκελοι αυτοί, η εφορευτική επιτροπή πιστο¬ 
ποιεί την έλλειψη και προμηθεύεται άλλους φακέλους ομοιόμορφους. 

3. Εκτός από το έντυπο γνώρισμα, τίποτα άλλο δεν αναγράφεται 
πάνω στο φάκελο. Στίγματα, σημεία, ή λέξεις σημειωμένες στο φάκελο 
που μπορούν να θεωρηθούν διακριτικά γνωρίσματα, τα οποία παραβιά¬ 
ζουν κατά τρόπο προφανή τη μυστικότητα της ψηφοφορίας, επάγονται 
την ακυρότητα του ψηφοδελτίου που είναι μέσα στον φάκελο. 

Άρθρο 19 

Οι αποζημιώσεις του άρθρου 13 και οι πάσης φύσεως δαπάνες για 
την διενέργεια των εκλογών βαρύνουν τα έσοδα των βακουφικών πε¬ 
ριουσιών μετά την αφαίρεση των λειτουργικών τους δαπανών. Ειδικά 
όμως για τις πρώτες εκλογές που θα διεξαχθούν, θα βαρύνουν τον προϋ¬ 
πολογισμό του Υπουργείου Εσωτερικών. 

Άρθρο 20 

Διαβίβαση αποτελεσμάτων 

1. Η εφορευτική επιτροπή και ο αντιπρόσωπος της δικαστικής αρχής 
είναι υποχρεωμένοι, αμέσως μετά τον τερματισμό της διαλογής, να 
κλείσουν καλά μέσα σε σάκκο το πρωτόκολλο ψηφοφορίας, το βιβλίο 
πρακτικών και τους πίνακες διαλογής, τα ψηφοδέλτια με τη σειρά που 
αριθμήθηκαν και όσα άλλα εκλογικά έγγραφα υπάρχουν και να σφραγί¬ 
σουν το σάκκο. Το σάκκο παραλαμβάνει ο αντιπρόσωπος της δικαστι¬ 
κής αρχής, τον μεταφέρει ο ίδιος και τον παραδίδει στον Νομάρχη, αντί¬ 
γραφο δε του βιβλίου πρακτικών με το αποτέλεσμα της ψηφοφορίας πα- 
ραδίδει επίσης στον δήμαρχο ή τον πρόεδρο της κοινότητας. 

. 2. Σε περίπτωση που χαθεί ο σάκκος της προηγουμένης παραγράφου 
ο Νομάρχης, αφού διαπιστώσει την απώλεια, χρησιμοποιεί το αντί¬ 
γραφο της πράξης της εφορευτικής επιτροπής που διαβιβάστηκε στον 
δήμαρχο ή τον πρόεδρο της κοινότητας για την έκδοση των αποτελε¬ 
σμάτων 

ΚΕΦΑΛΑΙΟ ΣΤ 

ΕΚΛΟΓΙΚΟ ΣΥΣΤΗΜΑ, ΑΝΑΚΗΡΥΞΗ, ΕΝΣΤΑΣΕΙΣ 
Άρθρο 21 

Πίνακας κατατάξεως..-,Επιτυχόντες 

1. Ο Νομάρχης, βάσει των συγκεντρωτικών αποτελεσμάτων και 
κατά εκλογική περιφέρεια, συντάσσει πίνακες κατατάξεως των υποψη¬ 
φίων αναλόγώς του αριθμού των ψήφων προτιμήσεως που έλαβε ο κα¬ 
θένας. Σε περίπτωση ισοψηφίας η σειρά καθορίζεται βάσει της ηλικίας 
των υποψηφίων προτιμωμένων των πιο ηλικιωμένων. 

2. Ο Νομάρχης βάσει των πινάκων κατατάξεως καταρτίζει πίνακες 
επιτυχόντων, στους οποίους περιλαμβάνονται, εάν μεν πρόκειται για 
εκλογική περιφέρεια με ένα βακούδιο ή ομάδα βακουδίων οι δέκα πρώ¬ 
τοι του πίνακα κατατάξεως εάν δεν πρόκειται για' εκλογική περιφέρεια 
με περισσότερα του ενός βακούφια ή ομάδες βακουφίων, οι πρώτοι κατά 
σειρά κατατάξως και σε αριθμό ίσο προς το γινόμενο του όλου αριθμού 

. των βακουφίων και των ομάδων βακουφίων επί τον αριθμό δέκα. 

3. Οι πίνακες κατατάξεως και επιτυχόντων τοιχοκολλούνται επί 
τρεις ημέρες έξω από το κατάστημα της Νομαρχίας. 

Άρθρο 22 

Ενστάσεις 

1. Ένσταση κατά του πίνακα επιτυχόντων μπορεί να ασκηθεί ενώ¬ 
πιον του Διοικητικού Πρωτοδικείου μέσα σε δεκαπέντε ημέρες από την 
λήξη του τριημέρου της παραγράφου 3 του προηγουμένου άρθρου. 

' 2. Μετά τη λήξη της προθεσμίας υποβολής ενστάσεως κατά την 
προηγούμενη παράγραφο, ο Νομάρχης με κατεπείγον ερώτημά του 
προς το δικαστήριο ζητεί να βεβαιωθεί προς αυτόν εάν έχουν κατατεθεί 
ενστάσεις. Εάν λάβει αρνητική βεβαίωση, διαπιστώνει με απόφασή του 
την οριστικοποίηση της ανακηρύξεως των επιτυχόντων. 

Εάν λάβει καταφατική βεβαίωση ο Νομάρχης διαβιβάζει αμελητί 
στο δικαστήριο πλήρη τον φάκελο της εκλογής, το κύρος της οποίας 
προσεβλήθη. 

3. Το δικαστήριο, εφόσον αποδέχεται την ένσταση, διαμορφώνει ορι¬ 
στικά τον πίνακα επιτυχόντων. Κατά της αποφάσεως του δικαστηρίου 
δεν επιτρέπεται ένδικο μέσο. 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


4. Η απόφαση του Νομάρχη ή του δικαστηρίου εκτίθεται στο κατά¬ 
στημα της Νομαρχίας επί τρεις συνεχείς ημέρες. 

Άρθρο 23 

Επανάληψη της εκλογής σε περίπτωση ακυρώσεως 

1. Εάν ακυρωθεί η εκλογή, επαναλαμβάνεται η ψηφοφορία ανάμεσα 
στους ίδιους υποψηφίους που είχαν ανακηρυχθεί. 

2. Ο Νομάρχης εκδίδει χωρίς καθυστέρηση πρόγραμμα, με το οποίο 
καλεί τους εκλογείς για την επανάληψη της εκλογής. Το πρόγραμμα 
δημοσιεύεται με τοιχοκόλληση, στη Νομαρχία και στον οικείο δήμο ή 
κοινότητα, οκτώ τουλάχιστον ημέρες πριν από την ημέρα που έχει ορι¬ 
στεί για την ψηφοφορία. 

Άρθρο 24 

Ορισμός μελών διαχειριστικών επιτροπών 

1. Προκειμένου περί δήμων ή κοινοτήτων όπου υπάρχουν περισσό¬ 
τερα από ένα βακούφια, ο Νομάρχης ορίζει κατά την κρίση του ποιοι 
από τους περιλαμβανομένους στους πίνακες επιτυχόντων αποτελούν τα 
τακτικά και ποιοι τα αναπληρωματικά μέλη της διαχειριστικής επιτρο- 
πής καθενός βακούφια ή ομάδας βακουφίων, λαμβάνοντας υπόψη και 
την σειρά επιτυχίας τους. 

Σε περίπτωση υπάρξεως ενός βακουφιού ή ομάδας βακουφίων, ο Νο- 
μάρχης ορίζει, τους πέντε πρώτους από τους επιτυχόντες ως τακτικά 
μέλη της διαχειριστικής επιτροπής, τους επόμενους δε πέντε ως ανα¬ 
πληρωματικά. 

2. Στην ίδια διαχειριστική επιτροπή δεν μπορούν να μετέχουν οι σύ¬ 
ζυγοι ή συγγενείς εξ αίματος ή εξ αγχιστείας μέχρι και του τρίτου βαθ¬ 
μού. 

3. Η απόφαση του Νομάρχη εκτίθεται στο κατάστημα της Νομαρ¬ 
χίας, επιδίδεται δια δικαστικού επιμελητή στους διοριζομένους και κοι¬ 
νοποιείται στους οικείους δήμους και κοινότητες και στην αρμόδια οικο¬ 
νομική εφορία. 

ΚΕΦΑΛΑΙΟ Ζ 

ΑΠΟΠΟΙΗΣΗ ΚΑΙ ΠΑΡΑΙΤΗΣΗ 
Άρθρο 25 

1. Σε περίπτωση αποποιήσεως ορισμού, θανάτου ή παραιτήσεως ή 
εκπτώσεως μέλους της διαχειριστικής επιτροπής και ελλείψεως ανα¬ 
πληρωματικών μελών αυτής, το μέλος αυτό αντικαθίσταται από άλλο 
το οποίο ορίζει ο Νομάρχης από τον πίνακα κατατάξεως. Σε περίπτωση 
εξαντλήσεως του πίνακα αυτού ή αρνήσεως όλων των συμπεριλαμβανο¬ 
μένων σ’ αυτόν, ο Νομάρχης διορίζει στη κενή θέση της διαχειριστικής 
επιτροπής, μουσουλμάνο το θρήσκευμα Έλληνα υπήκοο, ο οποίος έχει 
τα τυπικά προσόντα εκλογιμότητας και τα κατά τη κρίση του αναγκαία 
ουσιαστικά. 

2. Σε περίπτωση που οι εκλογές δεν αποδώσουν αποτέλεσμα ή δεν 
επιτευχθεί για οποιοδήποτε λογο ο ως άνω ορισμός ή οι ορισμένοι πα¬ 
ραιτηθούν, πεθάνουν ή εκπέσουν, ο Νομάρχης ορίζει ως διαχειριστή τον 
οικείο οικονομικό έφορο. 


3. Ο οριζόμενος κατά την παράγραφο 1 του παρόντος άρθρου εξα¬ 
ντλεί την θητεία εκείνου σε αντικατάσταση του οποίου ορίστηκε. 

ΚΕΦΑΛΑΙΟ Η 

• ΜΕΤΑΒΑΤΙΚΕΣ ΔΙΑΤ ΑΞΕΙΣ 

Άρθρο 26 

1. Για τη δημοσίευση της προκηρύξεως των πρώτων εκλογών κατ’ 
εφαρμογή του παρόντος διατάγματος δεν ισχύει ο χρονικός περιορισμός 
του άρθρου 7 παρ. 1 του παρόντος διατάγματος. 

2. ·Η θητεία των μελών των διαχειριστικών επιτροπών που θα ανα- 
δειχθούν κατά την πρώτη εφαρμογή του παρόντος διατάγματος αρχίζει 
την πρώτη του επόμενου μήνα εκείνου κατά τον οποίο έγινε η κατά το 
άρθρο 24 παρ. 3 επίδοση στους οριζομένους ως μέλη και λήγει την 30η 
Ιουνίου 1994. 

3. Μέχρι την έναρξη της θητειάς των διαχειριστικών επιτροπών της 
παραγράφου 2, εξακολουθούν να λειτουργού οι υφιστάμενες διαχειριστι¬ 
κές επιτροπές. 

ΚΕΦΑΛΑΙΟ Θ 
ΤΕΛΙΚΕΣ ΔΙΑΤΑΞΕΙΣ 

Άρθρο 27 

Οι διατάξεις για την ανάδειξη δημοτικών και κοινοτικών αρχών εφό¬ 
σον δεν είναι αντίθετες προς τις διατάξεις του παρόντος διατάγματος 
εφαρμόζονται αναλόγως. 

Οι πειθαρχικές και ποινικές διατάξεις της ίδιας νομοθεσίας εφαρμό¬ 
ζονται και στις εκλογές για την ανάδειξη μελών διαχειριστικών επιτρο¬ 
πών βακουφίων. 

Άρθρο 28 

Από την ισχύ του παρόντος διατάγματος καταργείται το άρθρο 2 του 
Προεδρικού Διατάγματος 254/1990 (Α 105) και κάθε διάταξη αντί¬ 
θετη προς τις διατάξεις του παρόντος διατάγματος. 

Άρθρο 29 

Η ισχύς του παρόντος αρχίζει από την δημοσίευσή του στην Εφημε¬ 
ρίδα της Κυβερνήσεώς. 

Στους Υπουργούς Εξωτερικών, Εθνικής Παιδείας και Θρησκευμά¬ 
των και Οικονομικών αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 3 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

